Δημοκράτες - Προοδευτικό Κέντρο

Οι Δημοκράτες – Προοδευτικό Κέντρο είναι πολιτικό κόμμα στην Ελλάδα, το οποίο ιδρύθηκε στις 23 Νοεμβρίου 2024, με την ονομασία «Κίνημα Δημοκρατίας». Ιδρυτής και πρόεδρος του κόμματος είναι ο Στέφανος Κασσελάκης. Χαρακτηρίζεται ως κεντρώο κόμμα, ενώ αυτοτοποθετείται στον χώρο του «σύγχρονου κέντρου» και του προοδευτισμού.

Δεν διαθέτει Κοινοβουλευτική Ομάδα στην Βουλή των Ελλήνων, αλλά παρόλα αυτά τέσσερις βουλευτές ανήκουν στο κόμμα.

Οι Δημοκράτες – Προοδευτικό Κέντρο είναι μέλος του Ευρωπαϊκού Δημοκρατικού Κόμματος.

 Ιστορικό 
Το κόμμα ιδρύθηκε στον απόηχο εσωκομματικής κρίσης στον ΣΥ.ΡΙΖ.Α. - Προοδευτική Συμμαχία, μετά την εκλογή του Στέφανου Κασσελάκη στην ηγεσία του κόμματος, το 2023. Αποκορύφωμα της εσωκομματικής κρίσης υπήρξε η υπερψήφιση πρότασης δυσπιστίας εναντίον τουΠέρασε η πρόταση μομφής κατά του Κασσελάκη, η Εφημερία των Συντακτών, 8 Σεπτεμβρίου 2024 και ο αποκλεισμός του από τη διαδικασία εκλογής νέου προέδρου. Στη συνέχεια, ο Κασσελάκης ανακοίνωσε την παραίτησή του από τον ΣΥ.ΡΙΖ.Α. - Π.Σ. και την ίδρυση νέου κόμματος.235x235px|μικρογραφία|Το αρχικό λογότυπο του Κινήματος Δημοκρατίας (2024–2026).|αριστερά

Στις 23 Νοεμβρίου 2024, ο Στέφανος Κασσελάκης ανακοίνωσε την ίδρυση του Κινήματος Δημοκρατίας και παρουσίασε την ιδρυτική του διακήρυξη, ενώ τέσσερις ημέρες αργότερα, κατατέθηκε και επισήμως στον Άρειο Πάγο. Την ιδρυτική διακήρυξη συνυπέγραψαν πέντε βουλευτές που αποχώρησαν από τον ΣΥ.ΡΙΖ.Α. (Τζάκρη, Μάλαμα, Χρηστίδου, Αυλωνίτης, Πούλου) και άλλα πρώην στελέχη του κόμματος.

Τον Απρίλιο του 2025, το Κινήμα Δημοκρατίας εντάχθηκε στο Ευρωπαϊκό Δημοκρατικό Κόμμα.

Τον Μάιο του ίδιου έτους πραγματοποιήθηκε το ιδρυτικό συνέδριο του κόμματος.

Έκτοτε, εισήλθε σε μια φάση εσωστρέφειας, η οποία προκάλεσε αποχωρήσεις στελεχών και βουλευτών, με κατηγορίες για απομάκρυνση από τις ιδρυτικές αρχές και προσωποκεντρικό μοντέλο λειτουργίας.

Σε αυτές τις συνθήκες, τον Φεβρουάριο του 2026 πραγματοποιήθηκε έκτακτο συνέδριο του Κινήματος Δημοκρατίας. Το συνέδριο ενέκρινε αλλαγές στο καταστατικό, πολιτικές προτάσεις και την πολιτική κατεύθυνση του κόμματος. Επίσης, κατόπιν εισήγησης του Στέφανου Κασσελάκη και εσωκομματικής ψηφοφορίας, το Κίνημα Δημοκρατίας μετονομάστηκε σε «Δημοκράτες - Προοδευτικό Κέντρο». Η μετονομασία δημιούργησε εσωκομματικές αναταράξεις και προκάλεσε την αποχώρηση 296 μελών, με τους λόγους σύμφωνα με τους αποχωρήσαντες να είναι η υπονόμευση των συλλογικών διαδικασιών και η προσωποπαγία, καθώς και η ιδεολογική μετατόπιση από την κεντροαριστερά στο κέντρο.

 Θέσεις και ιδεολογία 
Κατά την ίδρυση του, ο Στέφανος Κασσελάκης, τοποθέτησε το νέο σχήμα στην «σύγχρονη κεντροαριστερά» με «προοδευτικό» και «δημοκρατικό» στίγμα, αναφέροντας επίσης ότι απευθύνεται και σε ψηφοφόρους που δεν αντιλαμβάνονται το πολιτικό φάσμα με τους παραδοσιακούς όρους, ενώ έδωσε έμφαση στην εσωκομματική συμμετοχική δημοκρατία. Επίσης διευκρινίστηκε ότι θεωρεί την διάκριση αριστερά/δεξιά ως κάτι το παρωχημένο, αναγνωρίζοντας πλέον ως νέο δίπολο τον πολιτισμικό προοδευτισμό εναντίον του πολιτισμικού συντηρητισμού. Ταυτόχρονα, αυτοτοποθετήθηκε στο πολιτικό φάσμα, αναφέροντας ότι είναι «πιο αριστερό από την αριστερά και πιο κεντρώο από το κέντρο, γιατί έχει περισσότερη δημοκρατία», ενώ έκανε αναφορές στην επανάσταση της 3ης Σεπτεμβρίου 1843, καθώς και σε στοιχεία και πρόσωπα της ελληνικής πολιτικής ιστορίας τα οποία είναι συνυφασμένα είτε με το κέντρο (βενιζελισμός) είτε με την αριστερά. 

Κατά την εξέλιξη του κόμματος και ειδικά κατά το 2026, το κόμμα έχει γίνει μέλος του Ευρωπαϊκού Δημοκρατικού Κόμματος που συμπεριλαμβάνει κεντρώα κόμματα που τοποθετούνται στο φιλελεύθερο φάσμα και χαρακτηρίζονται από ισχυρό ευρωπαϊσμό. Μέλη που αποχωρούν από το κόμμα αναφέρουν ότι αυτό έχει μετακινηθεί πλέον αποκλειστικά τον χώρο του κέντρου.

Στην διακήρυξη επίσης, αναλύεται περισσότερο ο τομέας της επιχειρηματικότητας, δηλώνοντας ότι «η επιχειρηματικότητα θα εξυπηρετεί την ατομική και συλλογική ευημερία» και ότι «η αγορά παύει να αποτελεί προκατάληψη», ενώ υπήρξε δέσμευση για ένα δίκαιο φορολογικό σύστημα για τις μικρομεσαίες επιχειρήσεις και για την πάταξη της γραφειοκρατίας. Επιπρόσθετα, στέκεται στην συμμετοχική δημοκρατία και στην «συμπεριληπτική κοινωνία» η οποία «δεν θα καταστέλλει την διαφορετικότητα και θα σέβεται τις νέες συνθήκες συγκρότησης των οικογενειών».

Μεταξύ άλλων, στην διακήρυξη έγινε ειδική αναφορά και στον «πατριωτικό χαρακτήρα» του νέου κόμματος, μιλώντας για πολιτική μηδενικών υποχωρήσεων στα ελληνοτουρκικά θέματα, εναντίωση στις προτάσεις περί συνεκμετάλλευσης στο Αιγαίο και αποστρατικοποίησης των νησιών, πρότεινε επέκταση των χωρικών υδάτων στα 12 μίλια ενώ κατάγγειλε και οποιαδήποτε πρακτική μυστικής διπλωματίας και «συμφωνιών κάτω από το τραπέζι». Επανέλαβε την πάγια ελληνική θέση περί συνομιλιών και προσφυγής αποκλειστικά για τα θέματα της υφαλοκρηπίδας και της ΑΟΖ.

Βασικές αρχές του κόμματος με βάση την διακήρυξή του είναι: η συμμετοχική δημοκρατία, η επιχειρηματικότητα και καινοτομία, ο πατριωτικός χαρακτήρας, η κοινωνική κινητικότητα (ή «ελληνικό όνειρο» με βάση τον ιδρυτή του), το έξυπνο κράτος, το κοινωνικό κράτος, η ανεξάρτητη Δικαιοσύνη, το δικαίωμα στην εργασία, η φορολογική δικαιοσύνη, η κοινωνία της συμπερίληψης, η ανεξαρτησία από συμφέροντα, το ευρωπαϊκό όραμα, η κλιματική δικαιοσύνη και η ενεργειακή δημοκρατία, και η ψηφιακή δημοκρατία.

 Βουλευτές 
Οι Δημοκράτες - Προοδευτικό Κέντρο δεν διαθέτουν κοινοβουλευτική ομάδα, αφού το κόμμα δεν αριθμεί τον ελάχιστο αριθμό των 10 εδρών που θα απαιτούνταν για κάτι τέτοιο. Πιο συγκεκριμένα στο κόμμα έχουν ενταχθεί:

 Α΄ Θεσσαλονίκης: Μιχάλης Χουρδάκης
 Β3΄ Νότιου Τομέα Αθηνών: Ραλλία Χρηστίδου
 Βοιωτίας: Γιώτα Πούλου
 Πέλλας: Θεοδώρα Τζάκρη

 Σημειώσεις 

 Παραπομπές 

 Εξωτερικοί σύνδεσμοι 


Κατηγορία:Ελληνικά πολιτικά κόμματα